CELEX: 32021R0909
Language: sl
Date: 2021-05-31 00:00:00
Title: Izvedbena uredba Komisije (EU) 2021/909 z dne 31. maja 2021 o uvrstitvi določenega blaga v kombinirano nomenklaturo

7.6.2021   
               
               
                  SL
               
               
                  Uradni list Evropske unije
               
               
                  L 199/1
               
            
         IZVEDBENA UREDBA KOMISIJE (EU) 2021/909
         z dne 31. maja 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 31. maja 2021
            
               
                  Za Komisijo
               
               
                  v imenu predsednice
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Upogljiv izdelek (t. i. plavalna cev) iz celičaste plastične mase (plastične pene) v obliki votle cevi dolžine približno 1 m in premera približno 8 cm. Izdelek plava na vodi in je predstavljen kot plovni pripomoček, ki je v skladu z evropskim standardom za plovne pripomočke za učenje plavanja (EN 13138-2:2014). Izdelek je tudi odporen proti udarcem in izolira toploto.
                        Glej sliki  (*1).
                     
                     
                        3926 90 97 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3926 , 3926 90  in 3926 90 97 .
                        Uvrstitev pod tarifno številko 9506  kot izdelki in oprema za splošno telesno vadbo, gimnastiko, atletiko, druge športe in igre na prostem je izključena, ker izdelek zaradi svoje preproste in običajne oblike ne more biti opredeljen kot izdelek za telesno vadbo ali šport iz tarifne številke 9506 , čeprav je zaradi svoje plovnosti skladen s standardom za plovne pripomočke za učenje plavanja. Poleg tega bi se izdelek zaradi svoje preproste oblike in običajnega materiala lahko uporabljal za različne namene (na primer kot zaščitni izdelek za blaženje udarcev, ki se zavije okoli drogov, izdelek za toplotno izolacijo, ki se zavije okoli cevi, izdelek za razvedrilo otrok).
                        Prav tako je izključena uvrstitev pod tarifno številko 9503  kot druge igrače, ker izdelka zaradi njegove oblike ni mogoče jasno opredeliti kot izdelek za razvedrilo otrok ali odraslih.
                        Izdelek se zato uvrsti glede na material, iz katerega je izdelan (plastična masa).
                        Izdelek je zato treba uvrstiti pod KN 3926 90 97  kot druge izdelke iz plastičnih mas.
                     
                  
               (*1)  Sliki sta zgolj informativni.